Държавен вестник, бр. 72, 2014 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  72
Чл. 33. (1) В срок до 1 месец след утвърждаване 
на необходимите годишни приходи от комиси­
ята операторът определя тарифната структура 
и цените за достъп и пренос на природен газ 
по входни точки/зони и изходни точки/зони за 
първия ценови период от регулаторен период. 
(2) Операторът публикува проекта на реше­
ние на управителните органи на оператора за 
определяне на тарифната структура и на цените 
за достъп и пренос на интернет страницата на 
оператора в срока по ал. 1.
(3) Операторът организира и провежда пуб­
лично обсъждане по проекта на тарифната 
структура и на цените за достъп и пренос на 
природен газ по входни точки/зони и изходни 
точки/зони по ал. 1. 
(4) Провеждането на процедурата за публично 
обсъждане по т. 3 започва с оповестяване на 
проекта на решение на управителните органи на 
оператора на интернет страницата на оператора. 
(5) Операторът определя срок за представяне 
на становища по проекта на решение, който не 
може да е по-кратък от 14 дни.
(6) След приключване на процедурата за пуб­
лично обсъждане операторът приема решение за 
цените за достъп и пренос на природен газ по 
входни и изходни точки/ценови зони.
Чл. 34. (1) За всеки следващ ценови период 
след първата година от регулаторния период опе­
раторът може да актуализира цените за достъп и 
пренос на природен газ по входни точки/зони и 
изходни точки/зони на база утвърдените необхо­
дими годишни приходи за този ценови период.
(2) Цените по ал. 1 се определят в срок не 
по-късно от 2 месеца преди изтичането на стария 
ценови период или влизането в сила на пред­
лаганото изменение на действащи цени и/или 
тарифни структури, като операторът публикува 
проект за изменение на тарифната структура и 
на цените за пренос за следващата година на 
своята интернет страница.
(3) В случай че комисията извърши корекция 
на необходимите годишни приходи по реда на 
чл. 19, операторът актуализира цените за достъп 
и пренос на природен газ по входни точки/зони 
и изходни точки/зони на база коригираните 
необходими годишни приходи и ги публикува 
по реда на чл. 35.
Чл. 35. (1) Операторът публикува решението 
за приемане на цените за достъп и пренос на 
природен газ по входни точки/зони и изходни 
точки/зони по съответната преносна мрежа или 
за преносната система в средствата за масова 
информация и на интернет страницата си не по-
късно от 7 дни преди началото на съответния 
регулаторен/ценови период. 
(2) В срока по ал. 1 операторът изпраща на 
ДКЕВР копие от приетото решение заедно със 
следната информация: образуваните от него цени 
по реда на тази методика; описание на подхо­
да и конкретните пресмятания, използвани за 
формиране на цените по реда на тази методика; 
становищата на заинтересованите лица и комен­
тарите на оператора по всяко от становищата.
Чл. 36. Операторът поддържа на своята 
страница актуална информация за действащите 
цени за достъп и пренос по видове услуги и по 
входни и изходни точки/ценови зони, както и 
за методиките, свързани с образуването, калку­
лирането и прилагането на цените за достъп и 
пренос на природен газ.
Раздел II 
Прилагане на цените за достъп и пренос
Чл. 37. Цените за достъп и пренос по газопре­
носните мрежи/преносната система, образувани 
по реда и по правилата на тази методика, се 
прилагат от датата, определена в решението по 
чл. 33, ал. 6, но не по-рано от 7 дни след публи­
куването им в средствата за масово осведомяване 
и на интернет страницата на оператора.
Чл. 38. (1) Начинът и сроковете на плащане 
на услугите по пренос на природен газ през съот­
ветната преносна мрежа/система са определени 
от оператора в договора за пренос. 
(2) Ползвателите на мрежата заплащат стой­
ността на услугата по пренос на природен газ през 
съответната преносна мрежа, калкулирана чрез:
1. цена за достъп на входните точки/зони;
2. цена за достъп на изходните точки/зони; и 
3. цена за пренос в зависимост от пренесе­
ните количества природен газ на входните и 
изходните точки/зони. 
(3) Цената за достъп се начислява на база 
на предоставения на ползвателя капацитет 
във входни точки/зони и изходни точки/зони 
и в зависимост от предлаганите услуги в тези 
точки/зони.
(4) Цената за пренос се начислява на база 
измерените със средства за търговско измерване 
и разпределени количества природен газ във 
входните и изходните точки/зони на газопре­
носната мрежа/система.
Г л а в а  с е д м а
МОНИТОРИНГ И КОНТРОЛ
Чл. 39. При осъществяване на правомощията 
си по ценовото регулиране ДКЕВР извършва те­
кущо наблюдение, мониторинг и контрол върху 
дейността на оператора по пренос на природен 
газ в съответствие със Закона за енергетиката, 
Наредба № 2 от 2013 г. за регулиране на цените 
на природния газ и Регламент (ЕО) № 715/2009 
на Европейския парламент и на Съвета относно 
условията за достъп до газопреносни мрежи на 
природен газ.
Чл. 40. (1) По всяко време ДКЕВР със свое 
решение може по реда и при условията на дейст­
ващото законодателство да даде предписания 
на оператора по отношение прилагането на 
тази методика, като определи срок за тяхното 
изпълнение. Срокът трябва да е достатъчен, за 
да позволи на оператора да извърши необходи­
мите действия.
(2) Операторът е длъжен да изпълни напра­
вените предписания или задължителни указания 
в определения срок.